

Република Србија

ОСНОВНА ШКОЛА

„НАДЕЖДА ПЕТРОВИЋ“

ВЕЛИКА ПЛАНА

Број: 151

22.02.2018. године

На основу чл. 99. и 119. став 1. тачка 1) Закона о основама система об­разовања и васпитања („Службени гласник РС“, број 88/17), Школски одбор Основне школе ,,Надежда Петровић’’ у Великој Плани, (у даљем тексту: Школа), на седници одржаној 22.02.2018.године, донео је

**П Р А В И Л Н И К**

**О УНУТРАШЊОЈ ОРГАНИЗАЦИЈИ РАДА ШКОЛЕ**

**I. ОСНОВНЕ ОДРЕДБЕ**

**Члан 1.**

Правилником о унутрашњој организацији рада Школе (у даљем тексту: Правилник) уређује се унутрашња организација рада матичне школе и издвојеног одељења Школе.

**II. ОРГАНИЗАЦИЈА РАДА ШКОЛЕ**

**Члан 2.**

Школа обавља делатност основног образовања и васпитања у седиш­ту у Великој Плани, Улица 10.октобар број 54 (у даљем тексту: матична школа), и у Издвојеном одељењу у Доњој Ливадици.

У згради Матичне школе налазе се канцеларије директора, секретара и шефа ра­чу­новодства и педагога Школе.

У згради матичне школе налазе се и архива Школе.

У згради Издвојеног одељења налази се и канцеларија педагога школе.

**Члан 3.**

Радом Школе руководи директор Школе (у даљем тексту: директор).

**Члан 4.**

Образовно-васпитна делатност у Школи се обавља у оквиру петодневне радне недеље, од понедељка до петка, а суботом и недељом у складу са школским кален­да­ром и плановима и програмима Школе.

Пратећи послови (административно-финансијски и помоћно-технички посло­ви) обављају се у оквиру петодневне радне недеље.

Од правила из става 2. овог члана одступа се ако то захтевају потребе рада Шко­ле, а нарочито потребе образовно-васпитне делатности.

**Члан 5.**

Образовно-васпитна делатност у Матичној школи обавља се наизменично у две смене.

Прва смена почиње рад у 7,30 часова за предметну наставу, а за разредну наставу у 8,00 часова.

Друга смена почиње рад у 13,00 часова за предметну наставу, а за разредну наставу у 13,30 часова.

Дежурни наставник у Школу долази 30 минута пре почетка наставе у смени.

Пре почетка прве и друге смене могу се заказивати претчаси, у складу са рас­по­редом часова.

**Члан 6.**

У Издвојеном одељењу образовно васпитни рад обавља се само у првој сме­ни, од 7,30 часова за предметну наставу, и од 8,00 часова за разредну наставу.

**Члан 7.**

Ученици имају велики одмор и мале одморе.

Велики одмор траје 15 минута и ученици га користе после другог часа односно трећег часа.

Мали одмори трају по пет минута и ученици их користе између часова.

**Члан 8.**

Запослени у Школи имају право на одмор у току дневног рада у складу са За­ко­ном о раду и општим актом, а користе га по распореду који утврди директор.

**Члан 9.**

Директор у оквиру осмочасовног радног времена ради у првој или другој смени, или комбиновано, у зависности од потреба процеса рада Школе.

**Члан 10.**

Педагог Школе ради у првој смени и у Матичној школи и Издвојеном одељењу.

**Члан 11.**

Административно-финансијско особље Школе ради само у првој смени, од 7 до 15 часовова.

**Члан 12.**

Помоћно-техничко особље у матичној школи ради у две смене.

Прва смена почиње у 6 часова, а завршава се у 14,00 часова.

Друга смена почиње у 12,00 часова, а завршава се у 20,00 часова.

**Члан 13.**

Помоћно-техничко особље у Издвојеном одељењу ради само у првој смени, од 7,00 до 15,00 часова.

**III. ЗАВРШНЕ ОДРЕДБЕ**

Правилник ступа на снагу осмог дана од дана објављивања на огласној табли Школе.

**Члан 14.**

Правилник ступа на снагу осмог дана од дана објављивања на огласној табли Школе.

Председник Школског одбора

Иван Булајић

Правилник је заведен под деловодним бројем \_\_\_\_\_\_\_, од \_\_\_\_\_ 20\_\_. године, објављен је на огласној табли Школе дана \_\_\_\_\_\_\_\_\_\_\_ 20\_\_. године, а сту­пио је на снагу дана \_\_\_\_\_\_\_\_\_\_\_, 20\_\_\_. године.

 Секретар школе

 Јелена Вујић